☛ Jesus kom en herinner die dissipels dat hulle NOU sout en lig is, nie iewers in die toekoms nie. Ons gaan nie eers eendag in die hemel sout en lig wees nie, nee ons is geroep om NOU sout en lig vir die wêreld te wees. Ons is geroep om nou die wêreld waar ek leef – huis, werk, ontspanning, ens – smaakvol en helder verlig te maak.
Ons is nie net geroep om agteroor te sit en die oorvloedige lewe van Christus te ontvang nie, ons is geroep om ‘n verskil te maak in die wêreld waar ons leef. Ons IS die sout wat smaak gee aan die lewe rondom ons. Ons IS die lig wat God se geregtigheid en genade uitwys en verlig sodat almal daarin kan deel. Maar nog sout nog lig bestaan vir hulself – albei het net nut as dit gebruik word, uitgegooi word.
– Dit kan selfs wees dat ek dink dit is nie regtig my taak om lig te wees nie, ons betaal mos ‘n professionele Christen – die dominee – om die dinge namens ons te doen. Hy en die kerkraad moet sorg dat ons lig skyn.
Jesus kom breek egter hierdie valse verskonings waaragter ons wegkruip. Want Hy maak ons die sout vir die aarde. Hy gee die lig wat deur ons skyn. Hy stel ons in staat om Sy opdrag uit te voer: “Julle moet soos ’n lig in hierdie pikdonker wêreld skyn.” (:16) En dan gee Hy die belofte: “Die lig skyn in die duisternis, die duisternis kon dit nie uitdoof nie.” (Joh 1:5)
Dankie vir die vriendelike woorde Lynne. Dit is heeltemal moontlik om dit as epos te ontvang, kyk net aan die regterkant op die blog, net so entjie bokant die argiewe, is daar ‘n blokkie wat sê “Sign me up”. As jy daar click behoort dit so te werk dat jy jou epos intik en dan kry jy kennis elke keer as ‘n inskrywing hier verskyn.